पाएं अपने शहर की ताज़ा ख़बरें और फ्री ई-पेपरडाउनलोड करें
जिलेभर में व्यापारिक संगठनों ने 9 मई तक बाजारों को स्वैच्छिक बंद रखने का निर्णय लिया है। कलेक्टर रेणु जयपाल ने बताया कि प्रतापगढ़ जिले में संक्रमण की रोकथाम के लिए व्यापार संघ से चर्चा हुई और उन्होंने 9 मई तक स्वैच्छा से बाजार बंद रखने का निर्णय लिया है। कलेक्टर ने बताया कि व्यापार संघ ने अवगत कराया कि जिले में बढ़ते संक्रमण की रोकथाम एवं कोरोनावायरस चैन को तोड़ने के लिए प्रतापगढ़ सहित अरनोद, छोटीसादड़ी, धरियावद, पारसोला, मूंगाणा में 9 मई तक सभी व्यापारी अपने प्रतिष्ठान बंद रखेंगे।
अरनोद में रविवार को उपखंड कार्यलय में एसडीएम प्रकाश चन्द्र रेगर की अध्यक्षता में बैठक हुई। बैठक में तहसीलदार सुरेन्द्र सिंह जाटव, प्रधान समरथ मीणा, थानाधिकारी रविन्द्र सिंह, नायब तहसीलदार अजय सिंह मीणा, सरपंच संघ अध्यक्ष सिद्धार्थ कटारा, सीबीओ कैलाश चन्द्र तेली, अशोक भावसार आदि उपस्थित थे।
छोटीसादड़ी, उपखंड अधिकारी विनोद कुमार मल्होत्रा की अध्यक्षता में छोटीसादड़ी किराना व्यापार मंडल के व्यापारियों की बैठक पंचायत समिति राजीव गांधी सभागार में हुई। बैठक में उपखंड अधिकारी ने कोविड-19 के बढ़ते संक्रमण पर नियंत्रण के लिए सभी व्यापारियों से कोविड गाइडलाइन की पालना का आग्रह किया। इस पर किराणा व्यापार संघ ने एक कदम आगे बढ़ाते हुए स्वैच्छा से अगले सात दिन 9 मई तक संपूर्ण किराना व्यवसाय बंद रखने का निवेदन किया।
किराना व्यापार संघ के इस निर्णय की सराहना करते हुए उपखंड अधिकारी और पुलिस उपाधीक्षक सहित समस्त अधिकारियों ने किराणा व्यापार संघ के अध्यक्ष हेमंत नागाैरी सहित सभी किराणा व्यापारियों का आभार व्यक्त किया। नवीन गाइडलाइन अनुसार विवाह समारोह मात्र 3 घंटे का होगा। जिसमें 31 से अधिक व्यक्ति सम्मिलित नहीं होंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva awa_Deva hin_Deva hin_Deva zho_Hant eng_Latn